Si Jerry Escoto Adrados (Nobyembre 6, 1951-Pebrero 5, 2014) sarong Bikolanong parasurat, pararawit,  asin kagbilog kan Daratangan na Olay: Common Language of Bikolnon (2012), sarong diksyunaryo kan Bikol Sentral na tinamparan kan sa tataramon na Ingles asin Tagalog. Namundag sa Sabang, Calabanga, Camarines Sur, siya nagadal sa sekundarya asin kolehiyo sa Siyudad nin Naga, nagestar sa Gubat, Sorsogon asin sunod man sa Syudad nin Tabaco, Albay. Siya nagin myembro kan An Banwa: Kultura buda Artes kan Tabaco, Sumaro Bikolnon asin Parasurat Bikolnon.